વિજ્ઞાનીઓને પુરાવા મળ્યા છે કે મંગળ ગ્રહ પર એક સમયે ગણતરીના કલાકો સુધી પૃથ્વી જેવી આબોહવા સર્જાઈ હતી. આના આધારે સંશોધકોએ તારણ કાઢ્યું છે કે મંગળ ગ્રહ પર કરોડો વર્ષ પહેલાં જીવસૃષ્ટિને અનુરૂપ હોય એવું વાતાવરણ હતું. ૪૦૦ કરોડ વર્ષ જૂના આ ગ્રહની સપાટી પરથી મળેલાં તત્વોનું વિશ્લેષણ કરતાં ખબર પડી છે કે અત્યારે ભલે મંગળનું તાપમાન -૬૩ ડિગ્રી સેલ્સિયસ જેટલું અત્યંત ઠંડું હોય, પણ એક તબક્કે આ ગ્રહ અત્યંત ઉષ્ણ હતો અને ક્રમશ: એના તાપમાનમાં ઘટાડો થયો છે. મંગળ પર પ્રવાહી પાણીની હાજરી મળી આવી છે અને આ વાત જ દર્શાવે છે કે એક તબક્કે મંગળ પર જીવન હતું.